A megszorítások legfőbb célpontja 


az oktatás 


A nyilvánosságra került második Orbán-cso- 
magból kiderül, hogy a megszorítások legfőbb 


célpontja az oktatás — hangsúlyozta Dúró Dóra, 


támogatást a tizedére nyesték vissza, a kormány 
a saját embereivel töltötte fel a testületet és szű- 
kítették a jogkörét — mondta el Dúró Dóra. 


a Jobbik országgyűlési képviselője. Hozzátette: A pedagógus életpályamodell 2013-as beveze- 


megint a szegények járnak a legrosszabbul. A 
gazdagoknak kedvez például, hogy 2013 szept- 
emberétől egyetlenegy államilag finanszírozott 
jogászképzés sem indul Magyarországon. A 
nemzeti radikális politikus szerint ez kizárja a 
szegényebb, ámde tehetséges fiatalokat a jogász- 
képzésből. 

Dúró Dóra közölte: a kormány beszél arról is, 
hogy az idegennyelv-tudás javítását célul tűzik 
ki, ezzel viszont ellentétes irányba hat az a nyelv- 
vizsga-amnesztia, amelyet az Országgyűlés sza- 
vazott meg kormányzati többséggel. A nemzeti 
radikális képviselő megjegyezte: esélyteremtés- 
ről is beszélnek, azonban a szegény, de tehetsé- 
ges diákoknak az egyetlen esélye az eladósodás 
lesz. A politikus kiemelte: egy igazságos oktatási 
rendszerben a tehetséges fiataloknak nem kelle- 
ne eladósítaniuk magukat. 

A Fidesz-kormány szerint megerősítették a Ma- 
gyar Felsőoktatási Akkreditációs Bizottságot, 
ezzel szemben az igazság az, hogy a költségvetési 

tése is kérdésessé vált. A politikus hangsúlyoz- 
ta: a folyosón kormánypárti politikusok már a 
törvény megalkotásánál kétségesnek nevezték a 
modell bevezetését. 

legnagyobb megszorítása vár ránk 


Az Orbán-kormány olyan megszorítási hadjá- 
ratot folytat a magyar társadalom ellen, amibe 
még Bokros Lajos is belepirulna — jelentette ki 
Vona Gábor, a Jobbik elnöke. 

A Széll Kálmán terv 2.0-ra keresztelt tervezet az 
elmúlt 20 év legnagyobb megszorítását jelenti — 
szögezte le a politikus. Szerinte fordított Robin 
Hood csomagnak vagy , Orbán Hood" csomag- 
nak is neveztető. Ugyanis nem a gazdagoktól 
vesz el és ad a szegényeknek, hanem épp ellen- 
kezőleg. Ezek az intézkedések beleillenek az 
Orbán-kormány eddigi gazdaságpolitikájába, 
hiszen az egykulcsos adó bevezetése is a magas 
keresetűeknek kedvezett — vélekedett Vona. 

A Jobbik elnöke felháborítónak tartja, hogy míg 
a bankadó megfelezésre, a különadó kivezetés- 
re, továbbá a pofátlan végkielégítéseket terhelő 
98 százalékos adó megszüntetésre kerül, addig 
öt új adónemmel sújtják a társadalmat. Úgy 
véli, hogy a végkielégítéseket terhelő adót azért 


kell eltörölni, mert a 2014-ben az országgyűlési 
mandátumukat tömegesen elvesztő fideszes kép- 
viselőknek ez az érdeke. 

Vona Gábor továbbra is azon a véleményen van, 
hogy a magyar államadóság nem kinőhető, ezért 
annak újrarendezésére van szükség. Minél tovább 
várunk vele annál keserűbb lesz a pirula — tette 
hozzá. 

Volner: Fideszes közreműködéssel folynak 
tovább az SZDSZ-es mutyik? 


Volner János, a Jobbik frakcióvezető-helyette- 
se arra kíváncsi, hogy meddig folynak fideszes 
közreműködéssel az SZDSZ-es mutyik? A po- 
litikus szerint megszokhattuk az elmúlt 20 év 
rendszereiben, hogy minden ciklusban vannak 
olyan pályázok, akik verseny nélkül milliárdo- 
kat zsebelhetnek be. A Külügyminisztérium 
egyik meghívásos telekommunikációs beszerzé- 
sét kifogásolja a Jobbik politikusa, amelyet egy 


, Származása alapján egyértelműen SZDSZ-köze- 
li" cég nyert meg, melynél ott dolgozik a Fidesz 
egy korábbi munkatársa is. Milyen véletlenek 
sorozata szükséges ahhoz, hogy egy SZDSZ-hez 
köthető céggel ápolnak haveri kapcsolatot? — kér- 
dezte interpellációjában Volner. A mutyi hátte- 
réről tényfeltáró anyagot olvashatnak a Bar!kád 
hetilap 2012. március 29-i számában. 





, Kutyakomédia" a gyöngyöspatai 
eseményeket feltáró jelentés 


A Jobbik szerint teljesen felesleges ,kutyakomé- 
dia" volt az segyenruhás bűnözést" vizsgáló bi- 
zottság 282 napos munkája, és a működése oka- 
fogyottá vált, mikor az időközi gyöngyöspatai 
választásokon Juhász Oszkár, a nemzeti radikális 
párt jelöltje kapott bizalmat a helyi lakosoktól a 
település vezetésére. 

A Heves megyei Gyöngyöspata akkor került 
először a figyelem középpontjába, mikor a 
barikadI V munkatársai 2011 februárjában ri- 
portot készítettek a településen uralkodó cigány- 
bűnözésről. Az elkeseredett lakosok mindenna- 
pos atrocitásokról, rablásokról és fenyegetésekről 
számoltak be. Egy 70 éves idős bácsi nem bírta 
tovább a mindennapos terrort, hogy tizenéves 
cigánygyerekek kővel dobálták, bántalmazták, 
ezért öngyilkosságba menekült. Egy idős néni 
a stábnak nyilatkozva arról panaszkodott, hogy 
már a templomba sem mer egyedül elmenni a 
cigányok miatt. A riportban megszólalt az azóta 
már Gyöngyöspata polgármesterévé megválasz- 
tott Juhász Oszkár is, aki elmondta, hogy gyer- 
mekét a cigányok az iskolában addig ütötték, 
fojtogatták, míg el nem ájult. 

A barikadI V megrázó riportja után a megszapo- 
rodott bűncselekmények miatt, a cigánybűnözés 


megelőzése érdekében a Szebb Jövőért Polgárőr 
Egyesület tagjai járőrözést vállaltak Gyöngyös- 
patán, amit a helyiek örömmel fogadtak. A Job- 
bik, hogy felhívja a tarthatatlan közállapotokra 
a figyelmet, a magyarországi közbiztonság teljes 
csődjére, amelynek egyik áldozatává vált Gyön- 
gyöspata is, 2011 márciusában demonstrációt 
szervezett a Szebb Jövőért Polgárőr Egyesülettel 
a cigánybűnözés ellen. A település ezután máig 
tartó vezető szerepet kapott a magyar közvéle- 
ményben. 

Kulcsár Gergely, a Jobbik országgyűlési képvise- 
lője hiányolta a jelentésből a 2011. március 16-i 
gyöngyöspatai falugyűlés megemlítését, amely 
elismerte az SZJPE működését és a javuló köz- 
biztonságban játszott szerepét. Iovábbá aztis ki- 
emelte, hogy a jelentés szintén nem tartalmazza 
az ENSZ rasszizmussal, etnikai diszkrimináci- 
óval és idegengyűlölettel foglalkozó különleges 
megbízottjának, Githu Muigainak a tapasztala- 
tait, aki a vizsgálódás és a felek meghallgatása 
után kijelentette, hogy a magyarországi cigány 
kisebbség saját maga is felelős a sorsáért, és nem 
háríthat mindent a többségi társadalomra. Kul- 
csár Gergely a bizottság munkáját pedig az 50- 
es évek kirakatperéhez hasonlította. 





Harcol a Jobbik Otthonmentő Segélycsapata 


A Jobbikhoz közel álló aktivisták és jogi szak- 
értők az utóbbi hetekben számos kilakoltatást 
akadályoztak meg — áll Z. Kárpát Dániel ország- 
gyűlési képviselő közleményében. Mindezt a jog- 
szabályi kereteken belül, ám kemény, markáns 
fellépéssel, az ügyletek mögött többször meghú- 
zódó túlkapásokat feltárva érték el, más esetek- 
ben pedig kiharcolták, hogy a károsult új, élet- 
viszonyai mellett tartható megállapodást kössön 
hitelezőjével és így megtarthassa otthonát. 

A képviselő kiemeli: tudják, hogy a kormányzat 
által meghatározott kilakoltatási kvóta szerint 
idén mintegy 12 ezer kilakoltatásra kerülhet sor, 
ezzel szemben a kabinet által megmenteni szán- 

dékozott lakások, házak száma ennél lényegesen 
kevesebb. Ezért a Jobbik megpróbál minél több 
egyedi esetben is segíteni, ám nem úgy, hogy 
megpróbálja átvenni a hatóságok feladatkörét, 
hanem úgy, hogy összeköti a bajba jutottakat 
azokkal a szakemberekkel, akik képesek segít- 
séget nyújtani nekik. 

A Jobbik a kilakoltatással fenyegetett családok 
jelentkezését az otthonmentesojobbik.hu vi- 
lághálós címre várja (lehetőleg névvel, elérhe- 
tőséggel, az eset rövid, 2-3 bekezdésben törté- 
nő leírásával együtt). A radikális erő szakértői 
mindent megtesznek a károsultakért — zárul a 


Jobbik közleménye. 


Legyenek nyilvánosak a Nemzeti Földalap 


pályázatai! 


A jövőben kötelező lenne a Nemzeti Földalap- 
pal kapcsolatos állami földterületek pályázata- 
in indulók számára indoklást adni a pályázat 
eredményéről — áll a Jobbik mezőgazdasági 
szakpolitikusa által benyújtott módosító javas- 
latban. Ez azt is jelenti, hogy ezzel megszűnik a 
titoktartási kötelezettség, egyben pedig jogor- 
voslati lehetőség is megnyílna a vesztes pályázó 
számára. 

A politikus érdemben módosítaná a mosta- 
ni eljárási rendet, így a Nemzeti Földalaphoz 
tartozó földrészletek hasznosítására jelentkező 
pályázók mindegyike — így a vesztes pályázók 
is — részletes indoklást kapnának, hiszen a vesz- 
tes jelentkezők egyik legfőbb panasza éppen az 
volt, hogy nem tudnak javítani úgy, hogy nem 


ismerik az indoklást — tette hozzá a politikus. Az 
eljárásban ezzel együtt pedig törölnék a pályázók 
anyagára vonatkozó titoktartási kötelezettséget, 
és jogorvoslati lehetőséget biztosítanának a szá- 
mukra. 

Varga Géza emlékeztetett rá, hogy az Ország- 
gyűlés mezőgazdasági bizottságának ellenőrző 
bizottsága kihelyezett ülést tartott az NFA épü- 
letében. Az ülés során a jobbikos politikus cél- 
zottan vizsgálódott, de az általa kikért pályázati 
dokumentáció hiányos volt, mivel a nyertes pá- 
lyázat hiányzott, egy másik — ugyanezen pályázó 
által elnyert — pályázatban pedig már az értékelő- 
lap sem volt meg. Eközben az NFA épületében 
már szinte mindenki a nyertes dokumentációját 
kereste. 





A szociális kártya az illetékes bizottság 


és a miniszter előtt 


A szociális bizottság jobbikos elnöke, Sneider 
Tamás leszögezte, a miniszter meghallgatásá- 
nak tanulsága, hogy hasznos konzultáció zaj- 
lott a tárca és a szakpolitikusok között annak 
dacára, hogy a miniszter, illetve a jobbikos 
honatyák között számos pontban nézetkülönb- 
ség van. 

Egy dologban mind a kormányzat, mind a 
Jobbik egyetért, mégpedig hogy a szociális tá- 
mogatásoknak vagy azok egy részének irányí- 
tott formában kell eljuttatni a rászorultaknak. 
Sneider Iamás ezzel kapcsolatban megjegyezte, 
a Jobbik is csak azokban az esetekben támogat- 
ná az utalványrendszer alkalmazását, amennyi- 
ben egy család tartósan és kizárólag segélyekből 
él. Ugyanakkor a szociális kártya bevezetése 
lenne a legmegfelelőbb támogatási forma, ezt 
továbbra is fenntartja a párt — hangsúlyozta a 
bizottság elnöke és hozzátette, az uzsora-bűn- 
cselekményeket csak így lehetne hatékonyan 
visszaszorítani. 

A nyugdíjrendszer tekintetében szintén fenn- 
tartja a Jobbik, hogy az egyéni számla intéz- 





ményét bevezessék Magyarországon, ugyanis 
fontos, hogy az emberek nyugdíjtudatosabbak 
legyenek, erre pedig csak akkor van lehetőségük, 
ha nyomon tudnák követni a felhalmozott meg- 
takarításukat. 

A Nemzeti Felzárkóztatási Stratégia kapcsán 
azonban nézetkülönbség alakult ki, ugyanis a 
stratégia megkülönbözteti a cigány és a nem ci- 
gány gyermekeket. Sneider Tamás itt megjegyez- 
te, hogy a nemzeti radikális párt nem ért egyet 
a megkülönböztetéssel, mivel négyszázezer gyer- 
mek él mélyszegénységben, ám e gyermekeknek 
csupán a fele cigány és megengedhetetlen, hogy 
etnikai alapon egyes gyermekek plusz támogatást 


kapjanak. 

